**Коментар на Предлог законот за административни службеници**

* Во член 3 став 1 точка 3 после зборот “однос“ да се додаде на “на неопределно време“.  *( јасно да се дефинира дека само вработените на неопределено време се административни службеници, затоа што и лицта на определен време засноваат работен однос)*
* Член 11 став (9) зборовите “незадоволниот административен службеник“, да се заменат со зборовите “странката“.

( *со постоечкото и сега предложено решение Комисијата се става во улога на суд и на институцијата која фактички е странка во постапката и се одзме правото на заштита на своите интереси)*

* Во член 24 став (1) после зборот “објавува“ да се додаде зборот “на својата веб страница“
* Во член 41 став (1) зборот “три да се замни со “пет“.

 ( *во една постапка за унапредување може да има поголем број на служеници, па сметаме дека рокот од 3 дена за донесување на одлуки е краток*)

* Во член 57 став (5) после зборот “постапка“ да се додадат зборовите “за дисципински престап“.

 ( *да се прецизира затоа што и дејствијата кои се превземат за дициплинска неуредност се дисциплинска постапка која започнува со писмен извештај.*)

* Во член 57 став (5) да се определи рок во кој претпоставениот ќе одлучи за основаноста на предлогот и кој акт го носи ако одлучи дека предлогот е неоснован.
* Во член 57 став (6) ??? да се прецизира како ќе се постапува кога препоставениот е и подносител на предлогот и самиот одлучува за основаноста на истиот.
* Во член 58 став (2) да се додаде нова точка 7) која ќе гласи “неизвршување, несовесно, ненавремено или небрежно вршење на работните задачи со полесни последици од повредата“.

 *( не секогаш, повредите -неизвршување, несовесно, ненавремено или небрежно вршење на работните задачи- се од таква природа за да се изрекува мерка за престап, има повреди кои се полесна природа, а не се пронаѓаат во описот на ниту една наведена повреда, а ефектот ке се постигне и со поблага казна)*

* Во член 58 да се додаде нов став (4) кој ќе гласи “ Со закон и колективен договор може да се утврдат и други случаи на повреда на службената должност“.

*( секоја институција има свои специфики и може да има повреди на службената должнот кои нема да може да се препознат ниту кај една од наведените повреди)*

* Во член 60 став (1) зборовите “административниот службеник кој ја утврдил дисциплинската неуредност“ да се заменат со зборовите “непосредно претпоставениот“. *(точно да се знае кој поднесува писмен извешај, да не се остава можност за широко и различно толкување кој е тој администраивен службеник)*
* Во член 61 став (3) после зборот “службеник“ да се додадат зборовите “доколку членува“. *(има вработени кој не се членови на синдикат)*
* Во член 62 став (3) да се избрише.

*( овој став е во колизија со член 80 став (5) алинеја 3 . На вработен кој е осуден за кривично дело во врска со службената должност, работниот однос му престанува по сила на закон. Не може да се води дисципинска постапка за утврдување на одговорноста на административниот службеник по правослна пресуда, зошто врз основа на таа пресуда ќе му се изрече престанок по сила на закон, така да водењето на дисципинска постапка е безпредметно.)*

* Во член 80 став (5) алинеја 10 да се избрише.

*(предвидено во истиот член 80 став (5) алинеја 8 )*

* Во член 80 да се додаде нов став (11) кој ќе гласи „ Жалбата против решението од овој член не го одлага неговото извршување. „
* Во член 86 став (3) зборовите после зборот закон “за кои нема да има работни места на кои би биле распоредени“ да се бришат.

*( да биде попрепицизно дека прво треба да се исцрпат двете можноси од алинеја 1 и 2, по после ќе биде распореден осласно став 4 од овој член). Во став (4), наместо (2) да стои став (3) - техничка греша.*

* Во законот да се додаде нов член со кој ќе се регулира начиот на сметање на роковоите . т.е од кога почнуваат да течат роковите наведени во целиот закон (како што е по ЗОУП), пр:   “Кога рокот е определен по денови, денот во кој паѓа настанот од кој треба да се смета траењето на рокот, не се засметува во рокот. Ако последниот ден на рокот паѓа во неработен ден или на државен празник, или во друг ден кога јавниот орган пред кого треба да се преземе дејствието не работи, рокот истекува на првиот нареден работен ден.“

Агенција за катастар на недвижности

Донка Гаџовска - Раководител на Сектор за управување со човечки ресурси

 d.gadzovska@katastar.gov.mk

071-200-316

